109. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ Αριθ. 21589 της 17-23 Ιουλ. 2002 (ΦΕΚ Β΄939) Καθορισμός διαστάσεων ψηφοδελτίων που χρησιμοποιούνται κατά την ψηφοφορία για την εκλογή των Δημοτικών και Κοινοτικών αρχών. Καθορίζουμε τις διαστάσεις των ψηφοδελτίων που χρησιμοποιούνται για την εκλογή των δημοτικών και κοινοτικών αρχών δηλαδή των δημάρχων και προέδρων κοινοτήτων των δημοτικών και κοινοτικών συμβουλίων, των συμβουλίων δημοτικών διαμερισμάτων, των τοπικών συμβουλίων και παρέδρων κοινοτικών διαμερισμάτων ως εξής: 1.Για τους δήμους στους οποίους εκλέγονται δημοτικά συμβούλια από σαράντα ένα (41), τριάντα εννέα (39) και τριάντα πέντε (35) μέλη, συμβούλια δημοτικών διαμερισμάτων και τοπικά συμβούλια, σε 14X50 εκατοστά του μέτρου περίπου. 2.Για τους δήμους στους οποίους εκλέγονται δημοτικά συμβούλια από τριάντα πέντε (35) μέλη, καθώς και τοπικά συμβούλια, σε 14X47 εκατοστά του μέτρου περίπου. 3.Για τους δήμους στους οποίους εκλέγονται δημοτικά συμβούλια από τριάντα ένα (31) και είκοσι πέντε (25) μέλη, καθώς και τοπικά συμβούλια, σε 14X38 εκατοστά του μέτρου περίπου. 4.Για τους δήμους στους οποίους εκλέγονται δημοτικά συμβούλια από δεκαεννέα (19) μέλη, καθώς και τοπικά συμβούλια, σε 14X28 εκατοστά του μέτρου περίπου. 5.Για τους υπόλοιπους δήμους στους οποίους εκλέγονται δημοτικά συμβούλια από δέκα πέντε (15) και έντεκα (11) μέλη καθώς και τοπικά συμβούλια, όπως επίσης και για όλες τις κοινότητες ανεξάρτητα από τον αριθμό των εκλεγομένων κοινοτικών συμβούλων στις οποίες εκλέγονται και πάρεδροι κοινοτικών διαμερισμάτων, σε 14X26 εκατοστά του μέτρου περίπου. 3.Α.α.108-109 Δημοτικός και Κοινοτικός Κώδικας 